બુધાવરે કાળી ચૌદસના દિવસે સીએમ યોગી અયોધ્યા પહોંચ્યા હતા. ત્યાં આ દિવસને નાની દિવાળી તરીકે ઉજવવામાં આવે છે. નાની દિવાળીના તહેવાર નિમિત્તે ભગવાન રામની જન્મભૂમિ અયોધ્યાને દુલ્હનની જેમ શણગારવામાં આવી હતી. તેમણે અહીં સભા સંબોધન કર્યું હતું અને ત્યાર બાદ દીપ પ્રજ્વલિત ઉત્સવમાં પણ ભાગ લીધો હતો. રામકથા પાર્કમાં સમગ્ર કાર્યક્રમ એ રીતે જ રાખવામાં આવ્યો હતો, જે રીતે ત્રેતા યુગમાં 14 વર્ષનો વનવાસ પૂર્ણ કરી, રાવણનો સંહાર કરી ભગવાન રામ પુષ્પક વિમાનમાં બેસી અયોધ્યા પહોંચ્યા હતા.